# **Hrací poriadok bratislavskej mestskej basketbalovej ligy**

Bratislavská mestská basketbalová liga (ďalej „MBLiga“ alebo „súťaž“) je samostatne fungujúca, neregistrovaná „hobby“ seniorská basketbalová súťaž, ktorú od roku 2009 organizuje Basketland, n.f. pre všetkých hráčov/hráčky združených v amatérskych mužských alebo zmiešaných basketbalových tímoch v rámci Bratislavského samosprávneho kraja.

Hrací poriadok (ďalej len „HP“) ustanovuje práva a povinnosti tímov, hráčov, rozhodcov, komisií a v duchu fair-play určuje pravidlá pre fungovanie súťaže.

1. **RIADENIE SÚŤAŽE**
   1. **Ligová komisia MBLigy (ďalej len „LK“)**

LK je najvyšším dozorným orgánom MBLigy. Schvaľuje HP, vyhlásenie, organizáciu a pravidlá súťaže, schvaľuje hraciu a disciplinárnu komisiu MBLigy.

LK zasadá minimálne dvakrát ročne, vždy na začiatku (ako ustanovujúce zasadnutie) a na konci (ako hodnotiace zasadnutie) súťažného ročníka. Z každého zasadnutia je vyhotovený zápis zverejnený na oficiálnej webovej stránke MBLigy.

* + 1. Členovia
       1. zástupca organizátora súťaže - zodpovedá za propagáciu súťaže a externú komunikáciu,
       2. komisár súťaže - zodpovedá za koordináciu súťaže, vypracovanie harmonogramu jednotlivých častí súťaže,
       3. zástupcovia jednotlivých tímov[[1]](#footnote-1) - predkladajú návrhy na zmeny HP, navrhujú a schvaľujú členov hracej a disciplinárnej komisie MBLigy.
    2. Hlasovanie
       1. hlasovacie právo majú len členovia LK prítomní na zasadnutí,
       2. minimálny počet prítomných členov na zasadnutí pre uznášaniaschopnosť je 5,
       3. v prípade rovnosti počtu hlasov, má rozhodujúci hlas komisár súťaže.
    3. Ustanovujúce zasadnutie LK (stretnutie pred začiatkom súťažného ročníka MBLigy)
       1. schválenie vyhlásenia súťaže pre daný ročník MBLigy,
       2. schválenie hracieho poriadku MBLigy,
       3. voľba členov hracej komisie MBLigy,
       4. voľba členov disciplinárnej komisie MBLigy,
       5. uskutoční sa najneskôr 15 dní pred začiatkom súťaže.
    4. Hodnotiace zasadnutie LK (stretnutie po skončení súťažného ročníka MBLigy)
       1. vyhodnotenie súťaže z pohľadu jednotlivých členov LK,
       2. vyhodnotenie fungovania disciplinárnej komisie MBLigy,
       3. vyhodnotenie fungovania hracej komisie MBLigy,
       4. spracovanie podnetov, úprava HP a príprava vyhlásenia súťaže,
       5. uskutoční sa najneskôr 30 dní po skončení súťaže.
  1. **Hracia komisia MBLigy (ďalej len „HK“)**

HK je riadiacim orgánom MBLigy. Zabezpečuje bezproblémový chod a operatívne riadenie súťaže v zmysle schváleného HP a vyhlásenia súťaže. Riešia podnety tímov k priebehu a rozpisu súťaže.

* + 1. Členovia
       1. zástupca rozhodcov - zodpovedá predovšetkým za delegáciu rozhodcov,
       2. koordinátor súťaže - zodpovedá za bezproblémový chod a riadenie súťaže, dodržiavanie termínov a dohrávok zápasov,:
       3. zástupca tímov - zastupuje záujmy tímov,
       4. zástupca pre marketing - zodpovedá za prezentáciu súťaže v médiach a sponzoring,
       5. web admin - zodpovedá za prezentáciu súťaže na webovej stránke,
       6. zástupca pre vyhodnotenie štatistík – zodpovedá za vyhodnotenie zápisov a vedenie štatistík zápasov.
  1. **Disciplinárna komisia MBLigy (ďalej len „DK“)**

DK je poriadkovým orgánom MBLigy. Zodpovedá za dodržiavanie pravidiel súťaže. Rieši podnety, porušenie pravidiel HP, udeľuje tresty a pokuty.

* + 1. Členovia
       1. zástupca rozhodcov - :
       2. koordinátor súťaže:
       3. zástupca tímov 1:
       4. zástupca tímov 2:
       5. zástupca tímov 3:

1. **RIADIACE PREDPISY**
   1. **Predpisy**

Hrá sa podľa pravidiel FIBA a HP. Výnimkou je meranie 24 s na útok, ktoré je realizované odhadom rozhodcov..

* 1. **Prehľad podmienok pre zaradenie tímu do súťaže**
     1. Prihláška
        1. Družstvo podá vyplnenú prihlášku do súťaže v termíne stanovenom vo vyhlásení súťaže.
        2. Vzor prihlášky je dostupný na oficiálnej webovej stránke.
     2. Poplatky
        1. Súťažný poplatok pozostáva z dvoch častí - kaucia 30€ a štartovné 70€. Z kaucie sa čerpá po rozhodnutí DK MBL  o pokute za porušenie HP. Pokiaľ sa čerpalo z kaucie, tím je po upozornení HK povinný túto kauciu doplniť na 30€ a to najneskôr do 15 dní od upozornenia.
        2. Súťažný poplatok pre tímy hrajúce MBLigu v predchádzajúcej sezóne je 70€.
        3. Súťažný poplatok pre nové tímy je 100€.
        4. Tím, ktorý už nepokračuje v nasledujúcom súťažnom ročníku má nárok na vrátenie zostatku kaucie, ak o vrátenie požiada LK formou mailu, najneskôr 15 dní pred začiatkom nového súťažného ročníka MBLigy. Ak tak neurobí, zostatok kaucie prepadá v prospech disponibilného rozpočtu MBLigy. Tím po opätovnom prihlásení je povinný uhradiť súťažný poplatok v zmysle článku B.2.2 bod c).
     3. Súpiska tímu

1. Súpiska tímu obsahuje minimálne nasledujúce údaje:

* názov tímu,
* meno a priezvisko vedúceho tímu,
* kontakt na vedúceho tímu (telefón, e-mail),
* menný zoznam hráčov (meno a priezvisko) s číslom dresu a dátumom narodenia.

1. Za údaje na súpiske tímu zodpovedá vedúci tímu, za aktualizáciu na stránke zodpovedá web admin.
2. Súpisku podpísanú vedúcim tímu doručí tím elektronicky na členov HK najneskôr týždeň pred prvým súťažným zápasom.
3. Tím je povinný na vyžiadanie súpera alebo rozhodcu predložiť svoju podpísanú súpisku pred vzájomným zápasom k nahliadnutiu.
4. Doplnenie súpisky o nových hráčov je možné kedykoľvek do termínu stanoveného vo Vyhlásení súťaže, spravidla do ukončenia základnej časti súťaže.
5. Akákoľvek zmena súpisky sa oznamuje elektronicky členom HK zaslaním novej podpísanej súpisky.
6. Hráč doplnený na súpisku tímu môže nastúpiť  v nasledujúcom zápase, najskôr však jeden deň po jeho doplnení.
7. Pri prestupe hráča medzi tímami MBLigy v súťažnom ročníku musia byť elektronicky zaslané súpisky oboch tímov najneskôr jeden deň pred jeho nástupom v nasledujúcom zápase za nový tím.
8. Na súpiske môžu byť hráči bez obmedzenia pohlavia.
9. Vzor súpisky je dostupný na oficiálnej [webovej](http://www.bmbl.sk/index2_dokumenty.php) stránke.
   * 1. Telocvične

Telocvičňa musí spĺňať podmienky pre usporiadanie zápasu.

* + 1. Dresy

1. družstvo hrá súťažný zápas v jednotných dresoch
2. na ihrisku môžu byť odrazu aj 2 hráči bez dresu (tričko rovnakej alebo veľmi
3. za každého ďalšieho hráča bez dresu zaplatí družstvo pokutu 5€ z kaucie.
   * 1. Aktualizácia údajov tímu

Akákoľvek zmena základných údajov (adresa telocvične, hrací čas, farba dresov, kontakty) je vedúci tímu povinný nahlásiť bezodkladne, najneskôr však v týždni predchádzajúcom platnosti zmeny.

1. **SYSTÉM SÚŤAŽE**

Systém súťaže a vyžrebovanie zápasov v jednotlivých týždňoch súťažného ročníka je stanovený Vyhlásením súťaže. Vyžrebovanie súťaže je dostupné na oficiálnej webovej stránke.

* 1. **Termíny a časy zápasov**

Termíny a časy zápasov v jednotlivých týždňoch sú stanovené na základe údajov domáceho tímu o hracom dni a čase zápasu a vstupu do telocvične. Za správnosť údajov vo vyžrebovaní zodpovedá koordinátor MBLigy. Termíny a časy zápasov sú uvedené na oficiálnej webovej stránke.

* 1. **Delegácia rozhodcov**

Za delegáciu rozhodcov v zápasoch zodpovedá HK, predovšetkým zástupca rozhodcov. Delegácie rozhodcov sú dostupné na oficiálnej webovej stránke.

* 1. **Adresár tímov**

Aktuálny adresár tímov je uvedený na oficiálnej webovej stránke. Obsahuje vždy aktuálne údaje v rozsahu:

* kontaktné údaje na vedúceho družstva (telefón, e-mail),
* hrací deň,
* hrací čas začiatku zápasu,
* čas vstupu do telocvične.

Za údaje tímu v adresári zodpovedá vždy vedúci tímu, za ich aktualizáciu web admin.

1. **PRAVIDLÁ A ORGANIZÁCIA SÚŤAŽE**
   1. **Zápasy**
      1. Termíny zápasov
2. hracie dni sú pracovné dni v týždni (pondelok až piatok),
3. začiatok zápasov pre bratislavské tímy sú od 18:30 do 20:30,
4. začiatok zápasov pre mimo bratislavské tímy sú od 19:00 do 20:00,
5. o zmenu termínu alebo času zápasu požiada v zmysle vyžrebovania súťaže domáci tím po vzájomnej dohode s hosťujúcim tímom,
6. o výnimkách termínov a časov rozhoduje HK na základe mailovej žiadosti domáceho tímu.
   * 1. Predohrávky zápasov
7. podnet na zmenu hracieho termínu podáva domáci tím v zmysle riadneho rozpisu súťaže vždy po dohode s hosťujúcim tímom,
8. domáci tím oznámi zmenu termínu HK najneskôr v týždni predchádzajúcom navrhovanému termínu zápasu,
9. zástupca rozhodcov HK zabezpečí delegovanie rozhodcov.
   * 1. Dohrávky zápasov
10. podnet na zmenu hracieho termínu podáva domáci tím v zmysle riadneho rozpisu súťaže vždy po dohode s hosťujúcim tímom,
11. domáci tím oznámi zmenu termínu HK najneskôr dva dni pred riadnym termínom zápasu,
12. zástupca rozhodcov HK zabezpečí delegáciu rozhodcov,
13. domáci tím oznámi HK ďalej oznámi, kto inicioval dohrávku a uvedie dôvod preloženia zápasu,
14. pokiaľ sa tímy nedohodnú inak, dohrávky sú automaticky presunuté na „dohrávkový“ týždeň,
15. všetky zápasy jednotlivých častí súťaže musia byť odohraté v termínoch pre danú časť súťaže v zmysle Vyhlásenia súťaže,
16. v prípade, že zápasy jednotlivých častí nebudú odohrané v zmysle bodu f) tohto článku, HK rozhodne o kontumácii zápasov,
17. HK má povinnosť objektívne posudzovať dôvod neodohrania zápasu, v prípade mimoriadnych udalostí má právo navrhnúť náhradný termín neodohraného zápasu, ak nedôjde k poškodeniu iných tímov alebo priebehu súťaže.
    1. **Organizácia zápasov**
       1. Vstup do telocvične

Vstup do telocvične (haly) je minimálne 30 minút pred začiatkom zápasu, pokiaľ to podmienky umožňujú.

* + 1. Šatne

Domáci tím zabezpečí hosťujúcemu tímu uzamykateľnú šatňu so sprchami.

* + 1. Lopty

Domáci tím zabezpečí hosťujúcemu tímu minimálne dve lopty na rozcvičenie.

* + 1. Stolík

Umiestnenie stolíka je  v strede telocvične, resp. haly (pri postrannej čiare), mimo lavičky domáceho tímu. s miestom pre zástupcu hosťujúceho tímu, zapisovateľa, časomerača a ukazovateľ stavu, faulov a ukazovateľa smeru útoku.

* + 1. Zápis zápasu

Priebeh zápasu sa zaznamenáva na zápisy SBA. Distribúciu zápisov zabezpečí HK. V prípade, že zápis píše aktívny hráč, tento hráč môže byť striedaný až po skončení štvrtiny.

* + 1. Ukazovateľ skóre (ak nie je elektronický tabuľa)

Ukazovateľ obsahuje možnosť zobrazenia skóre viac ako 100 bodov, zobrazenie počtu faulov a ukazovateľ smeru útoku. Ak takýto ukazovateľ nie je súčasťou tabule, je domáci tím povinný mať takýto ukazovateľ zvlášť.

* + 1. Stopky (ak nie je elektronický tabuľa)

Posledných 10 sekúnd štvrtiny, resp. zápasu sa odpočítava nahlas od stolíka. Časový limit na útok (24 sekúnd) sleduje rozhodca.

* + 1. Píšťalka (ak nie je elektronický tabuľa)

Slúži na ukončenie štvrtiny, resp. zápasu a zároveň slúži na upozornenie rozhodcov.

* + 1. Dresy

Tímy nastúpia v jednotných dresoch. Na ihrisku môžu byť maximálne dvaja hráči bez dresu. Takíto hráči musia mať tričko podobnej farby ako dresy tímu.

1. **ROZHODCOVIA**
   1. **Delegácie rozhodcov**

Za delegácie rozhodcov zodpovedá zástupca rozhodcov HK.

* 1. **Dohoda o odmeňovaní rozhodcov**
     1. Bratislavské tímy uhradia po zápase rozhodcom sumu 13€/osoba.
     2. Mimo bratislavské tímy uhradia po zápase rozhodcom sumu 13€/osoba + 0,10€/km/osoba (Malacky, Pezinok).
  2. **Povinnosti rozhodcov**
     1. Povinnosti rozhodcov pred zápasom:

1. skontrolovať zápis o stretnutí(SBA),
2. skontrolovať stopky,
3. skontrolovať ukazovatele skóre, faulov a  smeru útoku,
4. skontrolovať umiestnenie stolíka mimo lavičky domáceho tímu.
   * 1. Povinnosti rozhodcov po skončení zápasu::
5. skontrolovať zápis o stretnutí (SBA),
6. zaznačiť technické chyby (ďalej len „TCH“) a diskvalifikačné chyby (ďalej len „DCH“)  a stručné zdôvodnenie, ak si to situácia vyžaduje,
7. zaznamenať podnet (napr. dresy), ktorý má riešiť HK alebo DK.
   1. **Vetovanie rozhodcov**
      1. Každý tím môže vetovať maximálne 2 rozhodcov.
      2. Vetovanie rozhodcov nahlasuje vedúci tímu HK elektronicky spolu s uvedením dôvodu vetovania.
      3. Vetovanie rozhodcov je na skúšobnú dobu a to na 1 mesiac alebo 4 zápasy.
      4. Po skúšobnej dobe, môže tím opätovne požiadať HK o vetovanie rozhodcov na celú sezónu.
8. **FINANCOVANIE SÚŤAŽE**
   1. **Príjmy**
      1. Súťažný poplatok v zmysle článku B.2.2.
      2. Pokuty v zmysle článku I.
      3. Iné (dobrovoľné príspevky, sponzori a pod.).
   2. **Výdavky**
      1. Zabezpečenie finálového turnaja „F4“.
      2. Iné (zabezpečenie ukazovateľa skóre, zápisov o stretnutí a pod.).
   3. **Účet**
      1. Účet MBLigy je: IBAN SK74 8360 5207 0042 0462 4374
9. **PROPAGÁCIA SÚŤAŽE**
   1. **Web**

Oficiálna webová stránka je www.bmbl.sk.

* 1. **Facebook**

Oficiálna facebooková stránka je sk-sk.facebook.com/MBLigaBA.

1. **Štatistiky, vyhodnotenie a propagácia súťaže**
   1. **Štatistiky zo zápasov**
      1. Domáci tím má povinnosť nahlásiť výsledok zápasu najneskôr jeden deň po skončení zápasu mailom alebo prostredníctvom oficiálnej webovej stránky.
      2. Domáci tím je povinný zaslať čitateľnú elektronickú kópiu zápisu o stretnutí (sken, foto a pod.) HK MBLigy najneskôr dva dni po skončení zápasu.
      3. Zástupca HK zodpovedný za vyhodnotenie štatistík spracuje na základe doručených zápisov o stretnutí vyhodnotenie
      4. HK bude zverejňovať týždenný súhrn zápasov na oficiálnej webovej stránke.
      5. Zástupca HK zodpovedný za propagáciu súťaže sprostredkuje v prípade potreby zasielanie týždenného zápasového súhrnu.
      6. Individuálne ocenenia na základe vyhodnocovania štatistík zo zápisov budú stanovené vo Vyhlásení súťaže.
2. **TRESTY, POKUTY A ÚHRADA**

O trestoch a pokutách rozhoduje DK. V prípade závažného porušenia HP, môže DK udeliť trest alebo pokutu aj mimo HP. Inými podnetmi mimo bodu I.1. sa DK nebude zaoberať. Voči disciplinárnym previneniam bude nulová tolerancia, to znamená budú stanovené maximálne nepodmienečné tresty v zmysle HP.

* 1. **Podnety na DK**

1. Rozhodcovia - písomne v zápise o stretnutí, po udelení TCH, DCH alebo pri inom incidente, ak si to situácia vyžaduje,
2. Vedúci tímov - písomne v zápise o stretnutí,
   1. **Technické chyby (TCH)**
      1. TCH sa zverejňujú na oficiálnej webovej stránke MBLigy, TCH na webovej stránke zaznamenáva rozhodca,
      2. TCH hráč
3. 1 TCH – upozornenie od DK
4. 2 TCH – stop na 1 zápas
5. 3 TCH – stop na 2 zápasy
6. 4 TCH – stop na 4 zápasy
7. každá ďalšia TCH hráča – stop na 5 zápasov
   * 1. TCH lavička (označenie v zápise ako „B“)
8. 1 TCH – upozornenie od DK,
9. 2 TCH – pokuta 2€ z kaucie tímu,
10. každá ďalšia TCH lavičky – pokuta 5€ z kaucie tímu
    1. **Diskvalifikačné chyby (DCH)**
       1. DCH sa zverejňujú na oficiálnej webovej stránke MBLigy, DCH na stránke zaznamenáva rozhodca
       2. DCH hráč
11. 1 DCH – stop na 2 zápasy
12. 2 DCH – stop na 5 zápasov
13. 3 DCH – stop do konca sezóny
14. pri ďalšom hrubom porušovaní pravidiel hráčov tímu bude tím vylúčený zo súťaže.
    1. **Neoprávnený štart hráča v zápase**

Za neoprávnený štart hráča sa považuje, ak hráč nastúpil v zápase a nie je vedený na súpiske. Za nedodržanie ustanovení podľa článku B.2.3 DK MBLigy bude zápas kontumovaný výsledkom 20:0 bez priznania bodu v neprospech tímu, ktoré dané ustanovenie porušilo. Tím bude mať do vysporiadania súpisky pozastavenú činnosť v súťaži, pričom neodohranie zápasu sa bude považovať za porušenie HP.

* 1. **Dresy**

Porušenie článku D.2.9, t.j. väčší počet hráčov bez jednotného dresu ako je v článku D.2.9 povolené, rozhodca zaznamená po stretnutí do zápisu. DK môže udeliť pokutu 5€ z kaucie tímu za každého ďalšieho hráča bez dresu.

* 1. **Dohrávky**

Porušenie povinnosti tímu podľa článku D.2.3 o preložení zápasu je zodpovedný tím povinný uhradiť z kaucie výdavok za rozhodcov vo výške 26€.

* 1. **Nahlasovanie výsledkov a zasielanie zápisov**

Tím je povinný plniť si povinnosti v zmysle článku H.1

1. Ak si tím nesplní povinnosť v zmysle článku H.1.1 o nahlásení výsledku, DK zastaví činnosť tímu v nasledujúcich zápasoch do doby nahlásenia výsledku.
2. Ak si tím nesplní povinnosť v zmysle článku H.1.2 o zaslaní zápisu o stretnutí, budú jeho hráči vyňatí z celkového vyhodnotenia štatistík.
   1. **Úhrada pokút**

Pokuty sú zverejnené na oficiálnej webovej stránke súťaže  a budú aktualizované priebežne, minimálne však raz mesiac.

Družstvá zložia, resp. doplnia na začiatku sezóny kauciu vo výške 30€, ktorá slúži na čerpanie pokút. Pokuty za porušenie HP určí DK. Po vyčerpaní kaucie v priebehu sezóny je tím po výzve HK povinné do 15 dní túto kauciu doplniť.

Záväzné prihlásenie tímu do ďalšieho ročníka MBLigy nebude možné bez vyrovnania udelených pokút, resp. doplnenie kaucie do stanovenej výšky 30€.

V Bratislave, 1.8.2015

................................................

Zástupca organizátora súťaže

................................................

Koordinátor súťaže

1. Zástupca tímu je osoba uvedená v prihláške tímu do súťaže, resp. oficiálne vedená osoba v adresári tímov v danom súťažnom ročníku. Počet zástupcov závisí od počtu oficiálne prihlásených tímov v súťažnom ročníku MBLigy. [↑](#footnote-ref-1)